Mefedrons

Mefedrons (C11H15NO; 2-metilamino-1-(4-metilfenil)propān-1-ons; 4-metilmetkatinons; 4-metilefedrons) ir amfetamīnu un katinonu grupas sintētisks stimulants un entaktogēna viela. Tiek ziņots, ka tas tiek ražots Ķīnā un ir ķīmiski līdzīgs katinonu savienojumiem, kas atrasti Austrumāfrikā augošajā katas kokā. Mefedrons tiek izplatīts tablešu un pulvera veidā, tam ir līdzīga iedarbība kā MDMA, amfetamīnam un kokaīnam. Tas pirmoreiz tika iegūts 1929. gadā, kopš 2007. gada tas ir pieejams pārdošanā internetā.

Legalitāte 
Viela pirmoreiz tika aizliegta Izraēlā 2008. gadā. Līdz 2010. gadam viela jau bija aizliegta lielākajā daļā Eiropas Savienības valstu. 2011. gada oktobrī mefedronu aizliedza arī ASV.

Stimulanti